బీజింగ్ : బంగాళాఖాతంలో భారత్, అమెరికా, జపాన్ దేశాలు ఉమ్మడిగా జరుపనున్న 'మలాబర్' విన్యాసాలపై చైనా ఉలికిపాటును కప్పిపుచ్చుకునే ప్రయత్నం చేస్తున్నట్టే కనిపిస్తోంది. పైకి గంభీరంగా తమకు ఎలాంటి అభ్యంతరాలు లేవంటూనే అయితే ఈ విన్యాసాలు తృతీయ దేశానికి వ్యతిరేకం కాదనే తాము అనుకుంటున్నట్టు పేర్కొంది. 'సాధారణ ద్వైపాక్షిక సంబంధాలు, సహకారం దేశాల మధ్య ఉండటంలో మాకు ఎలాంటి అభ్యంతరాలు లేవు' అని చైనా విదేశాంగ శాఖ ప్రతినిధి గెంగ్ షుయాంగ్ శుక్రవారంనాడిక్కడ మీడియాతో మాట్లాడుతూ చెప్పారు. తృతీయ దేశానికి వ్యతిరేకంగా కానప్పుడు ఈ తరహా విన్యాసాలు మంచివేనని, ప్రాంతీయ శాంతి, భద్రతకు మేలు చేస్తాయని ఆయన అన్నారు. కాగా, చైనాను లక్ష్యంగా చేసుకునే భారత్, యూఎస్, జపాన్ 'మలబార్' విన్యాసాల్లో పాల్గొంటున్నట్టు చైనా మీడియా గతంలో ఆరోపణలు చేసింది.
beasing : bangaalaakhaatamlo bharat, america, japan deshaalu ummadigaa jarupanunna 'malabar' vinyaasaalapai chaina ulikipaatunu kappipuchukune prayatnam chestunnatte kanipistondi. paiki gambheeramgaa tamaku elanti abhyantaraalu levantune ayithe ee vinyaasaalu truteeya deshaniki vyatirekam kaadane taamu anukuntunnattu perkondi. 'saadhaarana dwaipaakshika sambandhaalu, sahakaaram deshaala madhya undatamlo maaku elanti abhyantaraalu levu' ani chaina videsaanga saakha pratinidhi geng shuyang sukravaaramnaadikkada meediatho maatlaadutuu cheppaaru. truteeya deshaniki vyatirekamgaa kaanappudu ee taraha vinyaasaalu manchivenani, praantiiya saanti, bhadrataku melu chestayani aayana annaru. kaga, chainanu lakshyamgaa chesukune bharat, us, japan 'malabar' vinyaasaallo palgontunnattu chaina media gatamlo aaropanalu chesindi.